   На едночасово протестно шествие в центъра на Нови пазар, медиците издигнаха искания за равнопоставеност при финансирането на лечебните заведения и премахване на делегираните бюджети. 
   Людмила Георгиева - анестезиолог "...Досега сме получили 50% от така нареченият делегиран бюджет за януари, днеска е 7 април...Меко казано гавра с медицинските специалисти, които са професионалисти" 
   В шествието се включиха и хора от помощният персонал на местната общинска болница
   Рачо Рачев – шофьор на линейка "...Включваме се в протеста, щото не са ни давали пълни заплати тази година..другите заплатите им ги изплащат на 100%..."
   Според медиците, идеята за категоризиране на лечебните заведения е добра, но закриването на малките болници ще има негативен социален ефект - много хора ще започнат да се изселват към големите градове, за да получават адекватна медицинска помощ. За други обаче алтернатива няма да има.
   Светлана Петрова - акушерка "...Притеснява ме, че хората които нямат достатъчно средства, просто ще си мрат тихо и спокойно, защото няма да имат възможност да отидат до големите центрове..."

Галина Минчева